Na temelju članka 49. Zakona o predškolskom odgoju i obrazovanju („Narodne Novine“, br. 10/97, 107/07 i 94/13 ) i članka 32. Statuta Grada Šibenika (“Službeni glasnik Grada Šibenika”, broj 8/10, 5/12, 2/13, 2/18 i 8/18-pročišćeni tekst), Gradsko vijeće Grada Šibenika je na 19. sjednici od 30. ožujka 2020. godine, donijelo

**O D L U K U**

**o izmjenama i dopunama Odluke o mjerilima za naplatu usluga u DV Smilje**

**Članak 1.**

U Odluci o mjerilima za naplatu usluga u DV Smilje **( „**Službeni glasnik grada Šibenika“ broj 4/16 ) iza članka 7. dodaje se članak 7a koji glasi:

**„Članak 7. a**

1. U slučajevima nastupa posebnih okolnosti, koje podrazumijevaju događaj ili određeno

stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, gospodarsku aktivnost ili uzrokuje znatnu gospodarsku štetu, zbog čega DV Smilje nije u mogućnosti pružati usluge smještaja djece, roditelji će se osloboditi od naplate sudjelovanja u cijeni programa.

1. Iznos oslobođenja utvrđuje se na način da se sudjelovanje roditelja u cijeni programa

umanjuje srazmjerno broju dana trajanja nemogućnosti korištenja usluga Dječjeg vrtića Smilje.“

**Članak 2.**

Ova Odluka stupa na snagu prvog dana od dana objave u „Službenom glasniku grada Šibenika“.

KLASA: 601-01/20-01/5

URBROJ: 2182/01-05/1-20-2

Šibenik, 30. ožujka 2020.

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.